section_heading: Argentinska reprezentacija
paragraph_text: S mlađim naraštajima argentinske reprezentacije, Scola je osvojio zlatnu medalju na kadetskim Južnoameričkim igrama 1995., zlatnu medalju na juniorskim Južnoameričkim igrama 1996., zlatnu medalju na Američkim prvenstvima do 20 godina 2000. te brončanu medalju na Američkim prvenstvima do 21 godine 2001. godine. Kao član seniorske reprezentacije Scola je također osvojio nekoliko medalja. Prvo je osvojio srebrnu medalju na Američkim prvenstvima 1999., zlatnu medalju na Američkim prvenstvima 2001., srebrnu medalju na Svjetskom prvenstvu u Indianapolisu 2002., srebrnu medalju na Američkim prvenstvima 2003., zlatnu medalju na Olimpijskim igrama u Ateni 2004., srebrnu medalju na Američkim prvenstvima 2007. i brončanu medalju na Olimpijskim igrama u Pekingu 2008. godine.